Paterna realitza els treballs d'auscultació del pont que uneix Mes del Rosari-La Coma amb Burjassot
05/02/2016

# Paterna realitza els treballs d'auscultació del pont que uneix Mes del Rosari-La Coma amb Burjassot

[![Imatge de la comprovació del pont que unix el barri de Mes del Rosari- La Coma amb Burjassot](/images/noticias/2016/02/auscultacion-puente.jpg)](/images/noticias/2016/02/auscultacion-puente.jpg)

05.02.2016

Durant aquesta setmana, s'ha realitzat una campanya d'auscultació per a conèixer l'estat real en el qual es troba aquesta infraestructura

L'Ajuntament de Paterna ha començat ja a treballar en el pont sobre la carretera CV-31 que uneix el barri de Mas del Rosari-La Coma amb Burjassot per a comprovar l'estat actual d'aquesta infraestructura que porta anys tancada, escometre les actuacions d'adequació necessàries i poder obrir definitivament al tràfic aquesta connexió històricament reivindicada.

Amb aquest objectiu, aquesta mateixa setmana s'ha dut a terme sobre el pont una campanya d'auscultació per a conèixer l'estat en què es troba la infraestructura. Aquesta campanya ha consistit en l'obtenció de dades geomètriques, la inspecció visual dels diferents elements del pont (bigues, estreps, aparells de suport i llosa de compressió), l'extracció de testimonis en bigues i llosa de compressió per a determinar la resistència i estat del formigó i la realització de calicatas i de penetracions dinàmiques per a comprovar el terrè annex a la fonamentació.

La regidora d'Infraestructures, Núria Campos, ha explicat que “aquestes actuacions han permès prendre les dades necessàries per a realitzar una caracterització de l'estat actual del pont, descartar qualsevol patologia important i poder desenvolupar el projecte d'adequació del pont”

En aquest sentit, Campos ha anunciat que, segons les primeres estimacions dels tècnics que han realitzat aquestes proves, “no s'ha detectat cap patologia significativa, més enllà de les deterioracions habituals pel pas del temps i la poca conservació del pont, que ha estat completament abandonat a causa de la deixadesa de l'anterior equip de govern”.

Així mateix, la regidora ha indicat que “una vegada tinguem els resultats d'aquests treballs d'auscultació el següent pas serà una prova de càrrega per a verificar el correcte comportament estructural del pont”.